

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 25.jūnijā Nr.293

(protokols Nr.11, 28.p.)

**Par telpu nomas līguma pagarināšanu**

Priekuļu novada dome izskata SIA “EDLINK”(turpmāk – Iesniedzējs), 2020.gada 3.jūnija iesniegumu (reģ. 03.06.2020. Priekuļu novada pašvaldībā ar Nr.3.1-5.2/2020-2407) par neapdzīvojamo telpu, Rūpnīcas ielā 4, Liepā, Liepas pagastā, Priekuļu novadā, nomas līguma pagarināšanu.

Izvērtējot domes rīcībā esošo informāciju, konstatēts:

1. Priekuļu novada pašvaldībai pieder nekustamais īpašums Rūpnīcas iela 4, Liepā, Liepas pagastā, Priekuļu novadā, kas sastāv no zemes 0,1386 ha platībā un nedzīvojamās ēkas. Īpašuma tiesības nostiprinātas Liepas pagasta zemesgrāmatas nodalījumā 100000573434.
2. Neapdzīvojamā telpa Nr.8, 26,7 m2 platībā Rūpnīcas ielā 4, Liepa, Liepas pagasts, Priekuļu novads, (turpmāk - telpa), pamatojoties uz 2015. gada 25. jūnija Priekuļu novada domes lēmumu Nr.8, ar Iesniedzēju 2015. gada 9. jūlijā noslēgts nedzīvojamo telpu nomas līgums Nr.03/15 līdz 2020.gada 8. jūlijam, telpu nomas mērķis - interneta un telekomunikāciju sakaru pakalpojumu sniegšana.
3. Saskaņā ar telpu kadastrālo datu aktualizēšanu, precizētā nomājamo telpu Nr.12 un telpas Nr.6 1/3 daļas platība, kas noteikta ir 27,5 m2.
4. Likuma “Par pašvaldībām” 14.panta otrās daļas 3.punkts nosaka, ka lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu.
5. Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18. punkts nosaka, ka Iznomātājam, ievērojot sabiedrības intereses un lietderības apsvērumus, ir tiesības izlemt, vai pagarināt attiecīgā nomas līguma termiņu (nerīkojot izsoli) vai iznomāt nomas objektu citam nomniekam šajos noteikumos noteiktajā kārtībā. Nomas līgumu var pagarināt, ievērojot nosacījumu, ka nomas līguma kopējais termiņš nedrīkst pārsniegt Publiskas personas finanšu līdzekļu un mantas izšķērdēšanas novēršanas likumā noteikto nomas līguma termiņu, izņemot gadījumu, kad nomas objektu iznomā publiskas funkcijas vai deleģēta valsts pārvaldes uzdevuma veikšanai.
6. Lai neapdzīvojamās telpas nodotu ilgtermiņa nomā, veikts neatkarīga vērtētāja nomas maksas tirgus novērtējums, kas telpai Nr.8 noteikts 22,00 EUR/mēnesī.

Ņemot vērā iepriekš minēto un pamatojoties uz likuma „Par pašvaldībām” 14. panta pirmās daļas 2. punktu, otrās daļas 3.punktu, 21.panta pirmās daļas 14.punkta b) apakšpunktu un otro daļu, Ministru kabineta 2018. gada 20. februāra noteikumu Nr. 97 “Publiskas personas mantas iznomāšanas noteikumi” 18. punktu, Priekuļu novada domes Tautsaimniecības komitejas 2020. gada 18. jūnija atzinumu (protokols Nr.6), Priekuļu novada dome, atklāti balsojot: PAR –13 (Elīna Stapulone, Aivars Tīdemanis, Elīna Krieviņa, Aivars Kalnietis, Dace Kalniņa, Juris Sukaruks, Arnis Melbārdis, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce), PRET –nav, ATTURAS –nav, Priekuļu novada dome **nolemj**:

1. Pagarināt nomniekam SIA “EDLINK”, reģ.nr. 50103705201, juridiskā adrese Viestura prospekts 1-7, Rīga, LV-1005, 2015. gada 9. jūlijā noslēgto nedzīvojamo telpu nomas līgumu Nr.03/15 par telpas Nr.12 un 1/3 daļu no telpas Nr. 6, kopā 27,5 m2 platībā, Rūpnīcas ielā 4, Liepā, Liepas pagastā, Priekuļu novadā, iznomāšanu interneta un telekomunikāciju sakaru pakalpojumu sniegšanai.
2. Nomas līguma darbības termiņš pagarināts līdz 2025.gada 30.jūnijam.
3. Noteikt nomas maksu 22,00 EUR/mēnesī par iznomāto neapdzīvojamo telpu, saskaņā ar neatkarīga vērtētāja nomas maksas vērtības noteikšanu.
4. Atbildīgā par lēmuma izpildi nekustamā īpašuma speciāliste L.S. Berovska.
5. Kontroli par lēmuma izpildi veic Attīstības nodaļas vadītāja V.Lapsele.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone